Anexă
La decizia Consiliului orășenesc Florești
Nr.        din _______ 2026


ARGUMENTAREA
privind amalgamarea voluntară a orașului Florești, comunei Vărvăreuca, satului Mărculești, comunei Alexeevca, satului Rădulenii Vechi și selectarea centrului administrativ al viitoarei UAT amalgamate

Prezenta argumentare este elaborată în conformitate cu prevederile Legii nr. 225/2025 privind amalgamarea voluntară a unităților administrativ-teritoriale, ale Legii nr. 436/2006 privind administrația publică locală, Metodologiei de amalgamare voluntară a unităților administrativ-teritoriale, aprobată prin Hotărârea Guvernului nr. 925/2023, precum și în concordanță cu obiectivele politicilor naționale de reformă a administrației publice și de consolidare a capacității administrative a autorităților publice locale.
Potrivit Legii nr. 225/2025, amalgamarea voluntară urmărește constituirea unor unități administrativ-teritoriale viabile, capabile să exercite competențele stabilite de lege, să asigure servicii publice de calitate și să dispună de o bază financiară și instituțională suficientă pentru dezvoltarea durabilă a comunităților.
I. Respectarea condițiilor de bază stabilite de lege
În urma analizei situației existente, se constată că amalgamarea voluntară dintre orașul Florești, comuna Vărvăreuca, satul Mărculești, comuna Alexeevca și satul Rădulenii Vechi întrunește condițiile prevăzute de lege.
1. Continuitatea teritorială
Conform art.5 alin.(1) lit.a) teritoriul UAT amalgamate trebuie să fie continuu
Unitățile administrativ-teritoriale participante sunt învecinate și formează un teritoriu continuu, ceea ce permite administrarea unitară și eficientă a teritoriului, organizarea serviciilor publice și dezvoltarea infrastructurii comune.
Ca urmare a amalgamării voluntare, viitoarea unitate administrativ-teritorială va avea o suprafață totală de 14612 km², rezultată din însumarea suprafețelor unităților administrativ-teritoriale participante, după cum urmează:
· orașul Florești – 1497 km²;
· comuna Vărvăreuca – 2875 km²;
· satul Mărculești – 3155 km²;
· comuna Alexeevca – 4544 km²;
· satul Rădulenii Vechi –2540 km².

Suprafața cumulată de 146.12 km² demonstrează existența unui teritoriu compact și continuu, care corespunde condițiilor prevăzute de Legea nr. 225/2025 privind amalgamarea voluntară a unităților administrativ-teritoriale și permite administrarea eficientă a teritoriului, planificarea integrată a dezvoltării locale și prestarea serviciilor publice în condiții de eficiență și accesibilitate.
Mai mult, între localitățile participante există legături economice, sociale și administrative consolidate. Locuitorii utilizează în comun instituțiile de învățământ, instituțiile medico-sanitare, serviciile sociale, instituțiile culturale, infrastructura comercială și serviciile administrative amplasate preponderent în orașul Florești.
Mobilitatea zilnică a populației pentru muncă, studii, acces la servicii și activități economice demonstrează existența unei zone funcționale integrate.


II. Populația minimă
Conform art.5 alin.(1) lit.b) populația UAT amalgamate trebuie să constituie, minimum 3000 de locuitori, conform datelor oficiale privind populația furnizate de Biroul Național de Statistică

Conform datelor oficiale ale Biroului Național de Statistică, populația unităților administrativ-teritoriale participante la procesul de amalgamare este următoarea:

· orașul Florești – 10 911 locuitori;
· comuna Vărvăreuca – 1911 locuitori;
· satul Mărculești – 517 locuitori;
· comuna Alexeevca – 729 locuitori;
· satul Rădulenii Vechi – 758 locuitori.

Populația totală a viitoarei unități administrativ-teritoriale amalgamate constituie 14 896 locuitori, depășind pragul minim de 3.000 de locuitori prevăzut de art. 5 alin. (1) lit. b) din Legea nr. 225/2023. Prin urmare, condiția legală privind numărul minim al populației este întrunită

III. Argumentarea selectării centrului administrativ
În conformitate cu criteriile prevăzute de Legea nr. 225/2025, se propune desemnarea orașului Florești drept centru administrativ al viitoarei unități administrativ-teritoriale amalgamate.
În cadrul ședinței comune a grupului de lucru constituit pentru coordonarea procesului de amalgamare voluntară, reprezentanții tuturor unităților administrativ-teritoriale participante au analizat criteriile prevăzute de Legea nr. 225/2025 privind amalgamarea voluntară a unităților administrativ-teritoriale pentru desemnarea centrului administrativ al viitoarei UAT amalgamate.
În urma examinării argumentelor de ordin administrativ, funcțional, economic și teritorial, membrii Grupului de Lucru Comun au decis, prin consens, selectarea orașului Florești în calitate de centru administrativ al viitoarei unități administrativ-teritoriale amalgamate ( proces verbal nr. 1 din 22 mai 2026).
Prin urmare, desemnarea orașului Florești drept centru administrativ corespunde criteriilor de eficiență administrativă, accesibilitate, funcționalitate și interes public prevăzute de legislația în vigoare.

Concluzie:
În urma analizei efectuate, se constată că propunerea de amalgamare voluntară a orașului Florești, comunei Vărvăreuca, satului Mărculești, comunei Alexeevca și satului Rădulenii Vechi întrunește toate condițiile obligatorii prevăzute de art. 5 din Legea nr. 225/2025 privind amalgamarea voluntară a unităților administrativ-teritoriale.
Totodată, selectarea orașului Florești în calitate de centru administrativ al viitoarei unități administrativ-teritoriale amalgamate a fost realizată în conformitate cu prevederile art. 6 alin. (4) din aceeași lege, în baza consensului exprimat de membrii Grupului de Lucru Comun constituit pentru coordonarea procesului de amalgamare voluntară, consens consemnat în procesul-verbal al ședinței grupului de lucru și care urmează a fi confirmat prin deciziile de amalgamare voluntară adoptate de consiliile locale ale unităților administrativ-teritoriale participante
În consecință, sunt întrunite condițiile legale necesare pentru continuarea procedurii de amalgamare voluntară și înaintarea propunerii către autoritățile competente, în conformitate cu prevederile Legii nr. 225/2025 privind amalgamarea voluntară a unităților administrativ-teritoriale.
